Pekkolanlampi

Pekkolanlampi on Etelä-Savossa Mäntyharjulla sen asemanseudulla sijaitseva lampi.

Maantietoa 
Pekkolanlampi on 1,0 kilometriä pitkä, 190 metriä leveä, ja sen pinta-ala on 10,8 hehtaaria. Se sijaitsee Mäntyharjun asemanseudun taajama-alueen sivulla pitkittäisessä notkossa. Lammella ei ole kartan mukaan saaria. Sen rantaviivan pituus on 2,3 kilometriä. Länsirannat ovat paria taloa lukuun ottamatta autiot, mutta lammen koillisrannalla on kymmenen omakotitaloa ja kolme rivitaloa. Itärannan eteläosassa on urheilupuisto, josta tulee rantaan kävelypolkuja. Koulukeskus sijaitsee lähistöllä lammen koillispuolella. Taajama-alueen seututie 368 ylittää notkon lammen pohjoispuolelta ja Kolkkalan ja Siirilahden välinen tie ohittaa lammen eteläpään. Länsipuolella on pieni metsäalue, jossa ei juurikaan esiinny asutusta.

Luontoarvoja 
Vuonna 2011 tehdyssä vesistötutkimuksessa todettiin Pekkolanlampi olevan hyvässä virkistyskäyttöluokassa. Järvi todettiin samalla olevan rehevöityneessä tilassa, mikä selitettiin johtuvan vanhasta terveyskeskuksesta johdetun viemärin aiheuttamaksi. Lammen veden happitilanne oli päällysvedessä hyvä, mutta alusvedessä ilmeni jo hapenvajetta. Itärannalla sijaitsee uimaranta.

Historiaa 
Vuonna 1940 julkaistussa Mäntyharjun seudun taloudellisessa kartassa näkyy lammen keskivaiheilla kummallakin rannalla peltopalstat. Länsipuolella peltoalue ulottuu kirkolle asti. Vuoden 1969 peruskartassa on länsipuolen rannan läheiset pellot metsitetty ja itäpuolinen pelto on lohkottu tonteiksi, joihin jo rakennettu omakotitaloja. Rantaan tulee tie, jossa on ilmeisesti uimaranta. Lammen eteläpäässä on kesämökkejä. Tämän jälkeen on kaakkoispuolelle rakennettu liikunta-alue, joka näkyy valmiina vuoden 1986 kartassa. Vuoden 1998 kartassa on edelliseen muutoksina vain muutaman talon rakentaminen rannan lähelle.

Vesistösuhteet 
Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Kallaveden alueeseen (14.972) se kuuluu. Lammen vedenpinnan korkeus on 83,8 metriä mpy. ja sen eteläpäästä alkaa lyhyt oja Vuorijärven Kolkkalanlahteen, jonka vedenpinta sijaitsee 83,0 metriä mpy. Laskuojassa on puolimatkassa pieni lammikko. Pekkolanlammen valuma-alue on pieni ja siihen laskee vain muutama oja.

Lähteet 

Pyhäveden valuma-alue
Mäntyharjun järvet
Botin luomat artikkelit